হাতে ৬৪.৩ কোটি! মিনি-নিলামে কাদের জন্য দর হাঁকাবে KKR?

ওয়েব ডেস্ক: আন্দ্রে রাসেল সহ একঝাঁক প্লেয়ারকে ছাঁটাই করেছে কলকাতা নাইট রাইডার্স (Kolkata Knight Riders)। ফাঁকা হয়েছে স্কোয়াডের ১৩টি স্লট। সেই সঙ্গে ২৩.৭৫ কোটির ভেঙ্কটেশ আইয়ার এবং ১২ কোটির রাসেলকে বাদ দেওয়ায় হাতেও এসেছে বিপুল টাকা। নাইট টিম ম্যানেজমেন্টের লক্ষ্য এখন একটাই- আসন্ন মিনি-নিলামে (IPL Mini Auction 2025) ভালো ভালো খেলোয়াড়কে নিয়ে দলের ভারসাম্য ফিরিয়ে আনা।

কিন্তু হাতে কত টাকা নিয়ে মিনি-নিলামের আসরে বসবে কেকেআর (KKR)? আর কোন দলের হাতে রয়েছে কত টাকা? নিলামে কোন ফ্র্যাঞ্চাইজির দিকে নজর থাকবে সকলের? জেনে নিন প্রতিবেদনের বাকি অংশ পড়ে।

আরও পড়ুন: বাদ রাসেল, ভেঙ্কটেশ! কতজনকে রিটেন করল KKR? দেখুন তালিকা

মিনি-নিলামে কোন শিবিরের হাতে কত টাকা?

কলকাতা নাইট রাইডার্স – ৬৪.৩

চেন্নাই সুপার কিংস – ৪৩.৪

সানরাইজার্স হায়দরাবাদ – ২৫.৫

লখনউ সুপার জায়ান্টস – ২২.৯

দিল্লি ক্যাপিট্যালস – ২১.৮

রয়্যাল চ্যালেঞ্জার্স বেঙ্গালুরু – ১৬.৪

রাজস্থান রয়্যালস – ১৬.০৫

গুজরাত টাইটান্স – ১২.৯

পাঞ্জাব কিংস – ১১.৫

মুম্বই ইন্ডিয়ান্স – ২.৭৫

মিনি নিলামে কোন কোন প্লেয়ারকে দলে নিতে চাইবে KKR?

আসন্ন মিনি-নিলামে সবথেকে বেশি টাকা হাতে নিয়ে নামবে কেকেআর। তবে এই টাকায় ফ্র্যাঞ্চাইজিকে কিনতে হবে একগুচ্ছ খেলোয়াড়। কারণ, ইতিমধ্যে আন্দ্রে রাসেল এবং রভম্যান পাওয়েলকে বাদ দেওয়ায় একজন ভালো বিদেশি অলরাউন্ডার কিনতে হবে নাইট শিবিরকে। একইসঙ্গে ডি কক বাদ পড়ায় একজন ভালো বিদেশি উইকেটকিপার-ব্যাটারও কিনতে হবে। সেই সঙ্গে দলে দরকার একজন বিদেশি পেসার। এছাড়াই রিজার্ভ হিসেবে বেশ কিছু আনক্যাপ প্লেয়ারের দিকেও নজর থাকবে নাইট শিবিরের। তাই মিনি-নিলামে যে নাইট শিবিরের দিকেই সকলের নজর থাকবে, তা নিশ্চিতভাবেই বলা যায়।